Document ID: 32008D0063

DEĊIŻJONI TAL-KUMMISSJONI
ta’ l-20 ta’ Diċembru 2007
li temenda d-Deċiżjonijiet 2002/231/KE, 2002/255/KE, 2002/272/KE, 2002/371/KE, 2003/200//KE u 2003/287/KE sabiex ittawwal il-validità tal-kriterji ekoloġiċi għall-għoti ta’ l-ekotikketta Komunitarja għal ċerti prodotti
(notifikata taħt id-dokument numru C(2007) 6800)
(Test b’relevanza għaż-ŻEE)
(2008/63/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta għall-għoti ta’ l-ekotikketta Komunitarja (1), u b’mod partikolari t-tieni subparagrafu ta’ l-Artikolu 6(1) tiegħu,
Wara li kkonsultat mal-Bord ta’ l-Ittikkettjar Ekoloġiku ta’ l-Unjoni Ewropea,
Billi:
(1)
Id-Deċiżjoni tal-Kummissjoni 2002/231/KE tat-18 ta’ Marzu 2002 li tistabbilixxi kriterji ekoloġiċi riveduti sabiex tingħata l-ekotikketta Komunitarja lix-xedd tar-riġel u li temenda d-Deċiżjoni 1999/179/KE (2) tiskadi fil-31 ta’ Marzu 2008.
(2)
Id-Deċiżjoni tal-Kummissjoni 2002/255/KE tal-25 ta’ Marzu 2002 li tistabbilixxi l-kriterji ekoloġiċi sabiex tingħata l-ekotikketta Komunitarja lit-televiżjonijiet (3) tiskadi fil-31 ta’ Marzu 2008.
(3)
Id-Deċiżjoni tal-Kummissjoni 2002/272/KE tal-25 ta’ Marzu 2002 li tistabilixxi l-kriterji sabiex tingħata l-ekotikketta Komunitarja lill-kisi iebes ta’ l-art (4) tiskadi fil-31 ta’ Marzu 2008.
(4)
Id-Deċiżjoni tal-Kummissjoni 2002/371/KE tal-15 ta’ Mejju 2002 li tistabbilixxi l-kriterji ekoloġiċi għall-għoti ta’ l-ekotikketta Komunitarja lill-prodotti tessili u li temenda d-Deċiżjoni 1999/178/KE (5) tiskadi fil-31 ta’ Mejju 2008.
(5)
Id-Deċiżjoni tal-Kummissjoni 2003/200/KE ta’ l-14 ta’ Frar 2003 li tistabilixxi kriterji ekoloġiċi riveduti għall-għoti ta’ l-ekotikketta Komunitarja għal deterġenti tal-londri u li temenda d-Deċiżjoni 1999/476/KE (6) tiskadi fid-29 ta’ Frar 2008.
(6)
Id-Deċiżjoni tal-Kummissjoni 2003/287/KE ta’ l-14 ta’ April 2003 li tistabilixxi l-kriterji ekoloġiċi sabiex tingħata l-ekotikketta Komunitarja lis-servizz ta’ l-akkommodazzjoni turistika (7) tiskadi fit-30 ta’ April 2008.
(7)
B’konformità mar-Regolament (KE) Nru 1980/2000, saret reviżjoni f’waqtha tal-kriterji ekoloġiċi, kif ukoll tar-rekwiżiti korrispondenti ta’ evalwazzjoni u verifikazzjoni, stabbiliti minn dawk id-Deċiżjonijiet.
(8)
Minħabba l-istadji differenti tal-proċess ta’ reviżjoni għal dawn id-Deċiżjonijiet huwa xieraq li jittawwal il-perjodu ta’ validità tal-kriterji ekoloġiċi u r-rekwiżiti tad-Deċiżjoni 2002/255/KE u d-Deċiżjoni 2002/371/KE għal perjodu ta’ 12-il xahar, id-Deċiżjoni 2003/287/KE għal perjodu ta’ 18-il xahar, u d-Deċiżjoni 2002/231/KE, d-Deċiżjoni 2002/272/KE u d-Deċiżjoni 2003/200/KE għal perjodu ta’ 24 xahar.
(9)
Peress li l-obbligu ta’ reviżjoni prevista fir-Regolament (KE) Nru 1980/2000 jikkonċerna biss il-kriterji ekoloġiċi u r-rekwiżiti ta’ evalwazzjoni u verifikazzjoni, huwa xieraq li d-Deċiżjonijiet 2002/231/KE, 2002/255/KE, 2002/272/KE, 2002/371/KE 2003/200/KE u 2003/287/KE jibqgħu fis-seħħ.
(10)
Id-Deċiżjonijiet 2002/231/KE, 2002/255/KE, 2002/272/KE, 2002/371/KE, 2003/200/KE, 2003/287/KE għandhom għalhekk jiġu emendati skond dan.
(11)
Il-miżuri previsti f’din id-Deċiżjoni huma skond l-opinjoni tal-Kumitat imwaqqaf bl-Artikolu 17 tar-Regolament (KE) Nru 1980/2000,
ADOTTAT DIN ID-DEĊIŻJONI:
Artikolu 1
L-Artikolu 5 tad-Deċiżjoni 2002/231/KE hu mibdul b’dan li ġej:
“Artikolu 5
Il-kriterji ekoloġiċi għall-grupp ta’ prodotti tax-xedd tar-riġel, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sal-31 ta’ Marzu 2010.”
Artikolu 2
L-Artikolu 4 tad-Deċiżjoni 2002/255/KE hu mibdul b’dan li ġej:
“Artikolu 4
Il-kriterji ekoloġiċi għall-grupp ta’ prodotti tat-televiżjonijiet, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sal-31 ta’ Marzu 2009.”
Artikolu 3
L-Artikolu 4 tad-Deċiżjoni 2002/272/KE hu mibdul b’dan li ġej:
“Artikolu 4
Il-kriterji ekoloġiċi għall-grupp ta’ prodotti tal-kisi iebes ta’ l-art, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sal-31 ta’ Marzu 2010.”
Artikolu 4
L-Artikolu 5 tad-Deċiżjoni 2002/371/KE hu mibdul b’dan li ġej:
“Artikolu 5
Il-kriterji ekoloġiċi għall-grupp ta’ prodotti tal-prodotti tessili, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sal-31 ta’ Mejju 2009.”
Artikolu 5
L-Artikolu 5 tad-Deċiżjoni 2003/200/KE hu mibdul b’dan li ġej:
“Artikolu 5
Il-kriterji ekoloġiċi għall-grupp ta’ prodotti tad-deterġenti tal-londri, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sat-28 ta’ Frar 2010.”
Artikolu 6
L-Artikolu 5 tad-Deċiżjoni 2003/287/KE hu mibdul b’dan li ġej:
“Artikolu 5
Il-kriterji ekoloġiċi għall-grupp ta’ prodotti tas-servizz ta’ l-akkommodazzjoni turistika, kif ukoll ir-rekwiżiti korrispondenti ta’ evalwazzjoni u verifikazzjoni, se jibqgħu validi sal-31 ta’ Ottubru 2009.”
Artikolu 7
Din id-Deċiżjoni hija indirizzata lill-Istati Membri.
Magħmula fi Brussell, 20 ta’ Diċembru 2007.

Labels: 3
12
0
1